bavarian-nlp/barwiki-20250701 huggingface dataset:
Wattn

Wattn is a Kartnspui füa zwoa bis vier Leid. Gspuid weads mid 32 (deitsche) Spuikartn, de wo aber ned olle ausgebn wern. Desweng guits ganz streng ois vabotns Glücksspui. Des Wort "Wattn" leit se wahrscheinlich vom welschen "battere" ob, bedeit oiso so vui wia 'schlogn". Wattn kennans in Ober- und Niederbayern, in da Obapfoiz, im Westn vo Österreich und in Südtirol, aba de Spuiregln san überoi recht unterschiedli.
Spuiregln.
Meistens wird zu viert g'watt. Die zwoa, die se kreizwärts gegnüber sitzen, spuin zamm. Da Spieler rechts vom Geber deaf nochm Mischn a Packl Kartn obhem und nochschaun, ob de unterste Kartn a Kritischer ist (schaug untn), de deaf er na g'hoitn.
Jeda kriagt fünf Kartn. Da Spiela links vom Geber deaf an Schlog onsogn, oiso an Wert vo ana Kartn (Ober oder Kine und so weida), da Geber deaf nachad a Farb osogn (Gros, Herz, Oache oder Schoin). Nochm Osogn ist für des Spui de Reihung vo de Kartn festglegt. Des san da Herz-Kine ("Max"), da "Belle" (a "d´Wejn" gnennt) = da Schoin-Simma und da "Spitz" oda "Soichl" (=Oache-Simma), de drei Gritischn, de san oiwei de drei hächern. Na kimmt de Kartn, wo Schlog und Farb ogsogt san (de hoaßt ma an Hauwe - Haubttrumpf), nacha kemman gleichwertig de andern drei Kartn, wo da Schlog ogsogt is, nache olle Kartn, wo d'Farb ogsogt ist (nocharanand Sau-Kine-Oba-Unta-Zehna-Neina-Achta-Simma), und am End olle andan Kartn (aber innerhoib vo da Farb wieder nocharanand Sau-Kine ...).
Da Spiela links vom Geba spuit aus. Nacha gehts linksumma weida. Ma muas koa Farb zugebn. Wenn zwoa Kartn gleich vui wert san, hod der Recht, wo zeascht ausgspuit hod. Wer an Stich gmacht hod, spuid s'naxte Moi aus.
Wer zeascht drei Stich hot, gwinnt. Des gibt dann zwoa Augn. Boi ma moant, ma ist guad, kun man a ausschaffa, oiso da andern Partei sogn, sie soin aufgebn. Boi s des net machan, guits Spui drei Augn. De ausgschafftn kinnan aba a "viere" sogn, bois moanan, dass sie des Spui gwinnan, nacha kinnan de easchtn aufgebn (d' Kartn wegschmeissn) oda soiba "fünfe" sogn und so weida.
Wer z'eascht 15 Augn hot, hot gwunna und griagt, wo zuvor ausgmacht war (an Eiro, a Bier oder an Schnaps). Wert mehra wia zwoif Augn hot, ist "gspannt" und guit von Haus aus ois ausgschafft.
Beim Wattn deaf ma zsammdeitn und mit seim Mitspieler redn', wos ma fia Kartn hot. Des deaffan de andern ned spanna, drum ist Wattn eigentli so lustig.
Starnberga See

Da Starnberga See (amtli: Starnberger See) liegt sidwestli vo Minga im Freistaat Bayern. Da See is af Grund vo seina groußn Durchschnittsdiafn da wossareichste See in Deitschland, wen ma vom Bodnsee (a Drei-Lända-See) osiagt.
Iwa Bayern naus bekannt worn is da See aa durch an Doud vom Ludwig II. 1886 in Berg. An des Ereignis erinnern no heit a Votivkapejn und a Hoizkreiz im See in da Nachan vo da Unfallstejn.
Seit 1976 zejt da Starnberga See zu de durch de "Ramsar-Konvention" gschitztn Feichtgebiete mit internationala Bedeitung.
Log.
Foigende Gmoandn ham an Otei am Seeufa (im Uhrzeigasinn vo Nordn ogfanga):
Vorm West-Ufa, sidli vo Possenhofen liegt a kloane Insl, de Rosninsl.
Nama.
Urspringli is da See Wirmsee gnennt worn, wie z. B. in da Zeit vom Kaiser Ludwig da Bayer (1314 - 1347). Da Nam leit si vom Fluss "Wirm" ("Würm"), der wo bei Starnberg ois oanziga Fluss ausm See fliaßt. Erscht seit 1962 hoaßt da See offiziell "Starnberger See".
Freizeit.
Da See is a wichtigs Erholungsgebiet, vor oim fir de Mingara, wei a mit da S-Boh af Tutzing, da Eisnboh af Seeshaupt oda iba de A 95 / A 952 leicht z erreicha is.
Fia Wandara und Radlfoara gibts a 49 km lange Rundstreckn um an See umadum, de wos moast obseits vo da Stroß valafft. Ma kimmt oba nua sejtn direkt zum See, wei de Ufa moast in Privatbesitz sand.
Huanaus

A Huanaus, Huanissn ("Vespa crabro", dt.: Hornisse) is a Viech vo da Famülie Foitnwepsn. Eana Stache is um a Stickl lenga ois wia bei Impn oda Wepsn, olladins is eana Gift ned schlimma ois wia des sejj. Es wead vamuat, dass da Wiakstoff Acetylcholin fia den grässan Schmeaz beim Huanausstich vaantwoatlich is. De Giftkonzentration is sogor gringa ois bei de Impn, drozdem kennans füa Allergika recht gfährlich wean. De Legendn "Drei Hornissen töten einen Menschen, Sieben ein Pferd", stimmd noch de deazeitign Eakenntnis ned.. Fuadan komma de Viecher mitn Fliang.
Im Netz.
Ois iwa Huanausa auf www.hornissenschutz.de
Nikolaus

Mikolaus is a männlicha Vornama. De Kurzfoam is Nicki.
Herkumft und Bedeitung.
Da Nama kimmt ausm Grischischn: "Nikólaos" id aus "nikáo" "siegn" und "laós" "Voik" entstandn und hoasst deshoim wäatlich "Siega vom Voik".
Variantn oda andane Sprochn.
De weibliche Varianten vo Nikolaus is Nicole.
Kurzfoama.
Claas, Claus, Col, Colin, Klaas, Klaus, Klas, Nikolai, Nikolas, Kiko ,Koko, Kolja, Kolya, Kolyo, Miklosch, Nicci, Nick, Nicki, Nicky, Nikki, Niklas, Nicklas, Niclas, Nico, Niggi, Nik, Niki, Nikita, Niklaus, Niko, Nicholas, Nich-o, Nikos, Nis, Nisse, Niggo, Nigi, Nils, Niels, Nini, Niggels, Niggel, Nicu, Nigu, Nike
Bodnsee

Da Bodnsee (amtli: Bodensee) is de Bezeichnung fir a Gewässa, des wo direkt an dena Grenzn vo Bayern, Bodn-Wiattmbeag, Östareich und da Schweiz liegt. Streng gnumma is da Bodnsee a Gwässakomplex aus drei Eiheitn. Des san da Obasee, da Untasee und da Seerhein, a Tei vom Rhein, dea wo de zwoa Seen mitnanda vabindt. Da Bodnsee is flächnmäße da drittgresste See vo Middleiropa (hintam Plottnsee und am Genfa See) und vom Wossavolumen hea gsegn, da zwoatgresste (hintam Genfa See).
Nom.
Da Nom „Bodnsee“ kimmt vom Ortsnom "Bodman". Dea Ort liegt am Westend vom Iberlinger See und wor im frian Middloita fir a gwisse Zeit ois fränkische Kinipfoiz, alemannischa Herzogsitz und Minzstättn vo iberregionala Bedeitung. Urspringle hoda Bodman-See ghoassn, d. h. da "See, wo Bodman liegt", draus hod si mit da Zeit Bodnsee entwicklt.
Da Spitznom "Schwobmmeer" (Schwäbisches Meer) kimmt vo da remischn Bezeichnung "mare suebicum". Des is zu oana Zeit ausm Lateinischn ibanumma worn, wos no s Herzogtum Schwobm gebm hod.
Eadkund.
Da Bodensee liegt im Oipmvorland. De Ufaläng betrogt 273 km. Davo liegn 173 km in Deitschland, 28 km in Östareich und 72 km in da Schweiz.
Stoa

As Woat Stoa (Pl.: Stoana) hod im Boarischn vaschiedane Bedeitunga. Es ko domid a oanzlnas Objekt (z. B. a Kieslstoa) gmoant sei, a Fejs (vgl. Wedastoa) oda a Stoaschicht bzw. Stoaoart: (Granit, Koichstoa, Travertin).
Stoana bstenga in da Regl aus ana Mischung: Oft sans aus Minarai, Glos (Silikat), Bruchstickln vo Stoana (bsundas Sandstoa), Ibableiblsn vo Pflanzna (z. B. Travertin) und Viechan (z. B. Muschlkoich).
Stoaklassn.
Magmastoana.
Magmastoana entstenga duachs Koidwean und Auskristallisian vo gschmoizanan Materiai ausn Eadinnan, des wo ma Magma nennt. Je nochdem, obs in da Diafn vo an Vuikan entstenga oda duach an Vuikanausbruch, nennt mas Diafnstoana (Plutonitn, Intrusivstoana) bzw. Ausbruchstoana (Vuikanitn, Extrusivstoana).
Za de Diafnstoana ghean: Granit, Granodiorit, Syenit, Diorit oder Gabbro. De Diafnstoana kuin nua ganz longsom, desweng entstenga grouße Krisdoje.
Za de Ausbruchstoana ghean: Basalt, Andesit, Rhyolith und Trachyt. De Ausbruchstoana wean duachn Vuikanausbruch aussegschleidad und kuin so recht schnej ob, desweng enthoidns nua recht kloane Krisdoje. Wens ibahapts koane Krisdoje enthoidn dan, nacha entstähd Vuikanglos.
Metamorphstoana.
Metamorphstoana (Umwondlungsstoana) entstengan duach Umwondlung (Metamorphosn) vo andan Stoana. Za ana Metamorphosn brauchts an hochn Druck beziahungsweis a houche Temperatua.
Rettersheim

Rettersheim is a Ortstei vom boarischn Markt Triefenstein im unterfränkischn Landkroas Moa-Spessart. Da Ort liegd in da Planungsregion Wiazburg.
Geografie.
Log.
Rettersheim liagt af habtsächlich westlich vo da Bundesautoboh 3 zwischn Marktheidenfeld und Wertheim. Da topographisch hechsde Punkt vom Oatsteil befindet si af (Log) om Bocksberg, da niedrigste liagt sidlich vom Oat on oam Fejdweg in da Nechn vo oana Unterfihrung duach de Autoboh af (Log).
Nochbargemarkunga.
Nochbargemarkunga im Uahzeigrsinn im Noadn ofangend san Oberwittbach, Altfeld, Trennfeld und Unterwittbach.
Gewässa.
In Rettersheim entspringd da Weidbach. Außerdem fliaßn da Klingelsbachgraben im Noadn und da Hartsgraben im Südn duach de Gemarkung.
Gschicht.
Rettersheim is duach des Zwoate Gmoaedikt am 17. Mai 1818 a eingständige Gmoa gewoadn.
Rettersheim woa oane vo de 47 Gmoana im Landkroas Marktheidenfeld (Kfz-Kennzeichn: MAR). Mid da Aflesung vom Landkroas Marktheidenfeld im Joar 1972 is Rettersheim in an nei buiddn Landkroas Moa-Spessart (Kfz-Kennzeichn: KAR, ob 1979 MSP) kemma.
Seitm 1. Mai 1978 is Rettersheim a Ortstei vo Triefenstein. Rettersheim hod a Eihwohnazoih vo ghod.
Kroisbach (Gemeinde Wolfern)

Kroisbach is a Urtschoft und a Katastralgmoa in da Gmoa Wolfern im Beziak Steyr-Land in Obaöstareich.
Siedlungsentwicklung.
Zan Joareswexl 1979/1980 woan in da Katastralgmoa Kroisbach zsammgrechnd 66 Bauflächn mid 42.489 m² und 79 Geatn af 209.264 m², 1989/1990 woan´s 66 Bauflächn. 1999/2000 woa de Aunzoih vo de Bauflächn af 111 aungwoxn und 2009/2010 an 110 Gebaide af 187 Bauflächn bstondn.
Bodnnutzung.
De Katastralgmoa is laundwirtschoftli pregd. 481 Hektar san zan Joareswexl 1979/1980 laundwirtschoftli gnutzd gwesn und 86 Hektar woan forstwirtschoftli gfiahde Woidflächn. 1999/2000 is af 485 Hektar Laundwirtschaft betriem worn und 94 Hektar sand ois forstwirtschoftli gnutzde Flächn ausgwiesn gwesn. Om End vo 2018 woan 475 Hektar ois laundwiatschoftliche Flächn gnutzd und Forstwirtschoft is af 99 Hektar betriem worn. De duachschnittliche Bodnklimazoih vo Kroisbach is 54,5 (zan Stond 2010).
Bocksberg (Bayerischer Spessart)

Da Bocksberg is a 287 m hocha Beag im Landkroas Moa-Spessart im bayerischn Spessart. Da Gipfi und da Noadwestn vom Beag ghean zua Gemarkung Oberwittbach. Da Westn liagt in da Gemarkung Unterwittbach. Da Sidn, Ostn und Noadn ghean zua Gemarkung Rettersheim.